stanford-oval/wikipedia huggingface dataset:
Russian Roulette
הרכב מוזיקלי ופרשנות לירית

השיר הוא בלדת מיד-טמפו פופ ו-R&B שמכילה אלמנטים אפלים, חולניים ומתוחים. בשיר יש שילוב של גיטרה, פסנתר, וסינתיסייזרים שמנגנים על קו בס היוצרים את ההשפעה על השירה של ריהאנה. השיר נכתב במפתח של F בקצב של 83 פעמיות לדקה כאשר טווח קולה של ריהאנה משתרע בין מ-F♯3 ל-C5. מבחינה לירית השיר מתאר אדם אשר שם קץ לחייו במשחק רולטה רוסית כמטאפורה לסיום פתאומי של מערכת יחסים רומנטית, שאותה מבקרי מוזיקה השוו למערכת היחסים של ריהאנה עם בראון. גרג קוט מ"שיקגו טריביון" אמר כי המילים של השיר משוות מערכת יחסים למשחק קטלני שנעשה מתוך בחירה. אנדי ג'יל מ-The" "Independent תיאר את הנושא של השיר כ"מצב של מערכת יחסים". טוד מרטנס מ"לוס אנג'לס טיימס" כתב שאף על פי שמילות השיר הן מעורפלות וגורמות להצעת השערות הם "רומזים על מצב שאי אפשר לרצות להיות באמצע". סשה רסנדה מ"מישיגן דיילי" כתבה: "הבלדה, שמתארת משחק מטומטם כמטאפורה שהיא לא כל כך מתוחכמת להצגת יחסים בעייתיים ומשיגה את כוונתה החולנית לכאורה."
השיר נפתח בסולו גיטרה ולאחר מכן מתחילות פעימות אשר מלוות את כל השיר. לאורך כל השיר מוצגת מטאפורה של רולטה רוסית כסיום טרגי של מערכת יחסים רומנטית. הבית הראשון כתוב בצורת דיאלוג בין בחור כל שהוא לבין ריהאנה עצמה, בבית הראשון הבחור מנסה להרגיע אותה ולמנוע ממנה לבצע את מעשיה. לאחר מכן ישנו מעבר לפזמון בו ריהאנה מגיבה לדבריו של הבחור ומתארת לו את לבטיה ורגשותיה. גם בבתים הבאים הדיאלוג בין השניים ממשיך ומוצגים גם לבטיה של ריהאנה, פחדיה וחששותיה. השיר מסתיים בקול של ירייה ובכך מציג את סופו הטרגי של הסיפור.
מיקומים במצעדים והצלחה מסחרית

בארצות הברית השיר הגיע בבכורה למקום ה-100 ובשבוע השלישי שלו הגיע למקום ה-9 עם מכירות של 132 אלף עותקים ובכך הפכה לאמנית הנשית השנייה עם הכי הרבה שירים שהגיעו לעשירייה הפותחת בעשור הראשון המאה ה-21 בארצות הברית. בנוסף לכך השיר הצליח להגיע למקום ה-9 גם במצעד הדיגיטלי,. במצעד הפופ השיר זכה להצלחה פחותה כאשר הגיע למקום ה-21. גם במצעד שירי ההיפ-הופ וה-R&B השיר זכה להצלחה פחותה כאשר הגיע למקום ה-49 בלבד. אך במצעד שירי הדאנס השיר זכה להצלחה רבה כאשר הגיע למקום הראשון לאחר 7 שבועות. מבחינה מסחרית השיר גם זכה להצלחה רבה כאשר הגיע למעמד פלטינה כפולה. גם בקנדה השיר זכה להצלחה כאשר הגיע גם שם למקום ה-9.
גם בניו זילנד השיר זכה להצלחה והגיע למקום ה-9. תחילה הוא נכנס למקום ה-19 בבכורה ושבוע לאחר מכן כבר עלה למקום ה-9. הוא נשאר בסך הכל 12 שבועות במצעד והגיע למעמד זהב במדינה. באוסטרליה השיר הגיע לראשונה למקום ה-11 ובשבוע שלאחר מכן הגיע למקום ה-7 ונשאר בעשירייה הפותחת 3 שבועות וסך הכל 12 שבועות מצעד. מבחינה מסחרית השיר גם זכה להצלחה כאשר הגיע למעמד זהב.
גם באירופה השיר זכה להצלחה כשאר הגיע למקום השני במצעד האירופאי. בבריטניה השיר הגיע לראשונה למקום ה-6 ושבוע לאחר מכן עלה למקום השני ובכך הפך לשיר ה-11 של ריהאנה שמגיע לחמישייה הפותחת במדינה. גם במצעד ה-R&B של בריטניה השיר זכה להצלחה כאשר הגיע למקום הראשון ונשאר שם 3 שבועות. נכון לאוגוסט 2011 השיר עומד על מכירות של 360 אלף עותקים בבריטניה. גם בשאר אירופה השיר זכה להצלחה כאשר הגיע למקום הראשון בסלובקיה, נורווגיה ושווייץ, לחמישייה הפותחת באוסטריה, בלגיה, פינלנד, גרמניה, הונגריה, אירלנד, סקוטלנד ושוודיה. ולעשירייה הפותחת בדנמרק, איטליה וספרד. נכון הליום השיר עומד על מכירות של 3 מיליון עותקים.
וידאו קליפ > רקע והרכב

הקליפ בוים על ידי אנתוני מנדלר שביים את מרבית הקליפים של ריהאנה ביניהם "Disturbia" ו-"Take a Bow". בנובמבר 2009 ריהאנה הופיעה והתראיינה בגרמניה עבור "TV total" וחשפה הצצה של חצי דקה לקליפ. בריאיון ל-"MTV News" מנדלר אמר: "המטרה הייתה עם כל המילים של השיר הזה והמשמעות שלו לא לעשות כמה דברים סימבוליים או דימויים אלא משהו שהוא באמת מאתגר מבחינה וויזואלית". הקליפ שליר הוקרן לראשונה ב-ABC's 20/20 ב-13 בנובמבר 2009.
הקליפ נפתח כאשר ריהאנה על רצפה של תאי גזים ושלושה גברים שלבושים במדים מסתובבים סביב הזמרת ומנסים לסחוט ממנה מידע. לאחר מכן הסצנה מתחלפת וריהאנה נראית בחדר סגור ומעומעם כאשר היא יושבת מול בן זוגה (אותו מגלם ג'סי ויליאמס) ועל השולחן מונח אקדח. לקראת סוף הקליפ נראית ריהאנה ביער חשוך עומדת מול מכונית שדוהרת לעברה ודורסת אותה ובסוף הקליפ נראית ריהאנה מתחת למים כאשר היא נורית מכל עבר וכדור אחד מפלח את גרונה. הקליפ נגמר בהישמע קול ירייה, ככל הנראה לאחר שריהאנה ובן זוגה התאבדו.
וידאו קליפ > ביקורות

הביקורות על הקליפ היו מעורבות. ג'יימס מונטגומרי מ-MTV סקר את הסרטון: "אין לכאורה שום תחתית לעומק העמוק. ריהאנה מתנפנפת בסרט הווידאו החדש שלה 'Russian Roulette', ירידה קלסטרופובית כהה, שהיא קריפית יותר מכל מה שעשתה אי פעם בעבר." קייטי הול מההאפינגטון פוסט העירה כי: "הסרטון מגיע ממקום חשוך למדי ומספר סיפור מדכא יותר מאשר "Bad Romance" של ליידי גאגא. על פי דניאל קרפס מ"רולינג סטון", "יש הרבה דימויים המושפעים מהתקרית של ריהאנה וכריס בראון מפברואר 2009, כולל מכונית נוסעת המתקרבת לריהאנה כשהיא עומדת לבדה בלילה- רגע שנראה כמראה האירועים מיד לאחר ההתקפה." מייגן מאסטרס מ-E! אונליין העירה כי "הסרטון "מצייר" איזה רגש אמיתי עם הקפיצה הלוך ושוב לבין ההתפתלות סביב תא מרופד." סיימון ווזיק-לוינסון מ-Entertainment Weekly תמך בתצלומים הכהים ששימשו בסרטון ואף הביע ביקורת כלפי אלה שביקרו את האופי האפל של השיר: "מה, חשבתם שריהאנה עומדת לתת ב-'Russian Roulette' קליפ מלא באור שמש וקשתות בענן וריקודים? השיר הוא שיר על אלימות וכך גם הקליפ".
הופעות חיות וגרסאות כיסוי

בעקבות שחרור האלבום ריהאנה ביצעה את השיר בבריטניה בהופעת קידום מכירות של נוקיה באקדמית בריקסטון בלונדון לצד שירים נוספים. לאחר שחרורו של האלבום בארצות הברית היא החלה בלבצע הופעות על מנת לקדם את מכירות האלבום. בהופעה ב-Good Morning America היא ביצעה את השיר לצד שירים נוספים כחלק מסדרת הופעות בסתיו בניו יורק. יום למחרת היא ביצעה את השיר שוב בתוכנית Late Show with David Letterman. ב-29 בנובמבר ריהאנה טסה שוב לבריטניה כדי לבצע את השיר בעונה השישית של התוכנית אקס פקטור. בפברואר 2010 הופיעה ב-AOL Sessions עם השיר לצד שירים נוספים. בנוסף היא גם ביצעה את השיר במהלך סיבוב ההופעות Last Girl on Earth Tour מלבד בחלק האוסטרלי של סיבוב ההופעות.
בנוסף לשיר בוצעו מספר גרסאות כיסוי. ג'ורג' מייקל ביצע גרסת כיסוי של השיר במהלך סיבוב ההופעות שלו Symphonica Tour. בנוסף לשיר גם שוחרר גרסת כיסוי באיטלקית ששוחררה על ידי הצמד האיטלקי Paola e Chiara ב-2010.
ביקורות

ניק לוין מ-Digital Spy שיבח את השיר ורא לו "מומחיות שחוזרת למאמץ". הוא הוסיף ואמר כי "השיר הוא אמיץ, מבריק, ריאליסטי וביזארי מספיק כדי להרחיק זמרות פופ ו-R&B אחרות כמו ליידי גאגא." לדבריי לוין השיר הוא אחד מהביצועים הווקאלים הטובים ביותר שלה ומראה את ריהאנה צומחת מול הקהל. וויל היינס מ-Consequence of Sound כינה את השיר כערך מרכזי והוסיף כי הוא בולט ביחס לשירים אחרים באלבום אשר מוכיח כי "האלבום הוא תהליך מזכך עבור הזמרת". טוד מרטנס "מלוס אנג'לס טיימס כתב: "שאף על פי שקשה לדמיין את השיר שינוגן במכונית או במועדון, זה חומר מושך תשומת לב, שעומד בדריכות מוחלטת- בניגוד לניגודיות מוחלטת של רוב נופי הפופ הנוכחיים". אליב מאלון מ-NME כתב כי Rated R הוא אלבום על כוח ושליטה שבו "Russian Roulette" קובע את סדר היום.
אנדי ג'יל מ-"The Independent" כתב שלשיר יש שם "מלהיב מאוד". סיימון ווז'יק-לוינסון כתב כי: "אף על פי שריהאנה לקחה סיכון הוא משתלם". הוא הוסיף וכתב גם "שריהאנה נמצאת במצב מעולה לאורך כל הדרך, והכתוב שלה ני-יו הוא חסכוני ומרתק כרגיל". הצוות של MTV Newsroom כתב "שהשיר שומר על איזה שהיא גישה ואווירה שהפכו את ריהאנה לאמן שלם". שרה רודמן מ-"The Boston Globe" כתבה "שהשיר הוא עגמומי אבל מכוון הרבה יותר מדי... יש בו שקית הפתעות מלאה בתמונות אך לא מספיק מגובשות". סוקר של מגזין "OK!" כתב על השיר שיש לו "ביט עגמומי שאמור להחזיר את ריהאנה למצעדים, אבל יכול לגדול עליך."
אנדי קלמן מ-AllMusic הצהיר כי "בשירל ריהאנה היה רצון פתאומי להתגרות גם אם זה בהקשר מטאפורי." ראיין דומבאל מ-"Pitchfork" כתב כי "השיר נשמע כמו שיר רע של סלין דיון עם קולות של אקדח שנשמע כמו פחית של תרסיס צבע". רוב הרווילה מ-The Village Voice הצהירה כי "ההרכב המוזיקלי של השיר הופך אותו ללא נעים להאזנה". כריס ריצ'רדס מהוושינגטון פוסט כתב "שבשיר יש ביט כבד ופזמון נשכח". הוא הוסיף ואמר כי "קול הירייה שבסוף שהיר נועד להציל את הפוטנציאל המבוזבז שלו.
קרדיטים

כתיבה והפקה- ניו-יו, צ'אק הרמוני
הפקה ווקאלית- מקבה רידיק
הקלטה- מרקוס טובר
עוזר הקלטה- מיקאל אלכסנדר
הקלטת מוזיקה- מייק "טראקגורו" ג'ונסון
עזור הקלטת מוזיקה- קווין הנדסון
מיקסינג- קווין "KD" דייוויס
עוזר מיקסינג- ג'רד ניוקאמב
גיטרה- ג'סי בונדס
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 7 |  |
|  אירופה | אירופה הוט 100 | 2 |  |
|  איטליה | מצעד הסינגלים האיטלקי | 6 |  |
|  אירלנד | מצעד הסינגלים האירי | 5 |  |
|  ארצות הברית | בילבורד הוט 100 | 9 |  |
|  ארצות הברית | מצעד שירי הדאנס (בילבורד) | 1 |  |
|  ארצות הברית | מצעד שירי הפופ (בילבורד) | 21 |  |
|  גרמניה | GfK – טופ 100 | 2 |  |
|  דנמרק | היטליסטן | 6 |  |
|  הולנד | מצעד 40 הסינגלים ההולנדיים | 7 |  |
|  הונגריה | Rádiós Top 40 | 4 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 3 |  |
|  יפן | יפן הוט 100 | 72 |  |
|  ישראל | מדיה פורסט ישראל | 1 |  |
|  לוקסמבורג | בילבורד | 1 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 9 |  |
|  סלובקיה | ČNS IFPI | 1 |  |
|  ספרד | PROMUSICAE | 6 |  |
|  סקוטלנד | מצעד הסינגלים הסקוטי | 3 |  |
|  פורטוגל | מצעד הסינגלים הפורטוגזי | 4 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 5 |  |
|  צ'כיה | ČNS IFPI | 1 |  |
|  צרפת | SNEP | 4 |  |
|  קנדה | קנדה הוט 100 | 9 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 1 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 88 |  |
מיקומי שיא > מצעדי סוף שנה

| 2009 | מיקום |
| --- | --- |
אוסטרליה: 96
אוסטריה: 60
בלגיה (פלנדריה): 97
צרפת: 50
גרמניה: 64
הונגריה: 100
איטליה: 35
שוודיה: 92
שווייץ: 61
| 2010 | מיקום |
| --- | --- |
Austria: 46
Belgium בלגיה (פלנדריה): 100
בלגיה (ולוניה): 31
אירופה: 9
צרפת: 36
גרמניה: 59
איטליה: 94
רומניה: 29
ספרד: 33
שוודיה: 69
שווייץ: 33
ארצות הברית (דאנס): 49
נתוני מכירות

| מדינה | תואר | מכירות |
| --- | --- | --- |
| אוסטרליה | פלטינה | 70,000 |
| דנמרק | זהב | 7,500 |
| איטליה | זהב | 30,000 |
| ניו זילנד | זהב | 7,500 |
| ספרד | זהב | 20,000 |
| שוודיה | פלטינה | 20,000 |
| שווייץ | זהב | 15,000 |
| הממלכה המאוחדת | פלטינה | 600,000 |
| ארצות הברית | פלטינה x2 | 2,000,000 |
היסטוריית יציאות לאור

| מדינה | תאריך | פורמט | חברת תקליטים |
| --- | --- | --- | --- |
| בכל העולם | 21 באוקטובר 2009 | רדיו | דאף ג'אם |
| ארצות הברית | 27 באוקטובר 2009 | רדיו עכשווי • רדיו קצבי • רדיו אורבאני | דאף ג'אם |
| אוסטרליה | 2 בנובמבר 2009 | הורדה דיגיטלית | דאף ג'אם |
| דנמרק | 2 בנובמבר 2009 | הורדה דיגיטלית | דאף ג'אם |
| פינלנד | 2 בנובמבר 2009 | הורדה דיגיטלית | דאף ג'אם |
| צרפת | 2 בנובמבר 2009 | הורדה דיגיטלית | דאף ג'אם |
| אירלנד | 2 בנובמבר 2009 | הורדה דיגיטלית | דאף ג'אם |
| איטליה | 2 בנובמבר 2009 | הורדה דיגיטלית | דאף ג'אם |
| יפן | 2 בנובמבר 2009 | הורדה דיגיטלית | דאף ג'אם |
| הולנד | 2 בנובמבר 2009 | הורדה דיגיטלית | דאף ג'אם |
| ניו זילנד | 2 בנובמבר 2009 | הורדה דיגיטלית | דאף ג'אם |
| נורווגיה | 2 בנובמבר 2009 | הורדה דיגיטלית | דאף ג'אם |
| פורטוגל | 2 בנובמבר 2009 | הורדה דיגיטלית | דאף ג'אם |
| ספרד | 2 בנובמבר 2009 | הורדה דיגיטלית | דאף ג'אם |
| שוודיה | 2 בנובמבר 2009 | הורדה דיגיטלית | דאף ג'אם |
| הממלכה המאוחדת | 2 בנובמבר 2009 | הורדה דיגיטלית | דאף ג'אם |
| צרפת | 13 בנובמבר 2009 | דיסק | Universal Music |
| גרמניה | 13 בנובמבר 2009 | דיסק | Universal Music |
| דנמרק | 14 בדצמבר 2009 | רמיקסים דיגיטליים | דאף ג'אם |
| פינלנד | 14 בדצמבר 2009 | רמיקסים דיגיטליים | דאף ג'אם |
| הולנד | 14 בדצמבר 2009 | רמיקסים דיגיטליים | דאף ג'אם |
| נורווגיה | 14 בדצמבר 2009 | רמיקסים דיגיטליים | דאף ג'אם |
| פורטוגל | 14 בדצמבר 2009 | רמיקסים דיגיטליים | דאף ג'אם |
| ספרד | 14 בדצמבר 2009 | רמיקסים דיגיטליים | דאף ג'אם |
| שוודיה | 14 בדצמבר 2009 | רמיקסים דיגיטליים | דאף ג'אם |
אביה פרחי

| --- | --- |
אין תמונה חופשית
 לידה:  29 בפברואר 1992 (בת 32) נס ציונה, ישראל
 מדינה:  ישראל
 תקופת הפעילות:  מ-2016
 עיסוק:  כותבת, מנחה בטלוויזיה, בדיגיטל
 מעסיק:  ענני (2016–הווה)  קשת 12 (2016)  אקו 99 (2023 - הווה)
 תחום סיקור:  מוזיקה, תרבות
 קישורים חיצוניים
 פייסבוק:  avia.farchi
 
אביה פרחי (נולדה ב-29 בפברואר 1992) היא אשת תקשורת, מנחת טלוויזיה ויוצרת תוכן ישראלית. מנחת ערוץ MTV ישראל ויוצרת הסדרות ״הקומה האחרונה״ (מועמדת פרסי האקדמיה) ו״טוק טוק״.
ביוגרפיה

פרחי נולדה בנס ציונה, למדה מוזיקה בתיכון בן-גוריון. התגייסה לצה״ל לתפקיד מאבחנת מדעי ההתנהגות. בגיל 22 עברה לגור בתל אביב.
קריירה

בשנת 2015 החלה להיות כתבת באתר mako, שם צילמה כתבות וראיונות מאחורי הקלעים של תוכניות כמו הכוכב הבא, המתמחים, להעיר את הדב ו-2025.
בשנת 2016 החלה לעבוד בענני (לשעבר ענני תקשורת) כמנהלת הדיגיטל ומנחת ערוץ MTV. במסגרת עבודתה הנחתה את חדשות MTV, בה דיווחה על חדשות המוזיקה מסביב לעולם. בשנת 2017 את תוכנית המופעים ״MTV 360״ בה אירחה מוזיקאים כמו אליעד, נצ׳י נצ׳, פלד ועילי בוטנר וילדי החוץ על הגג של מגדלי עזריאלי. בשנים אלה הנחתה ספיישלים כמו ״חנוקל״, ״המצעד השנתי״ ו״פורים ניינטיז״ (בהשתתפות עדן הראל). במסגרת עבודתה נסעה מדי שנה לפרסי המוזיקה של MTV אירופה, שם ראיינה כוכבים כמו לנה דל ריי, מונסקין ובקי ג׳י.
בשנת 2018 החלה להגיש פינה שבועית בתוכנית הרדיו הבוקר עם טל ואביעד בה סיפרה על חדשות המוזיקה.
בשנת 2019 יצרה וערכה את הסדרה ״הקומה האחרונה״ ששודרה בערוץ TeenNick, והייתה מועמדת בקטגוריה ״תוכנית בידור לילדים ונוער״ בפרס האקדמיה הישראלית לטלוויזיה. באותה שנה מונתה להיות המנהלת של ערוץ MTV ישראל וקומדי סנטרל.
בשנת 2020 ערכה את עונתה השנייה של ״הקומה האחרונה״ ותוכנית המתיחות לנוער, ״לא לענות״, בהנחיית שירלי לוי, עדן דניאל גבאי ושירה לוי.
בשנת 2022 יצרה והנחתה את ״טוק טוק״, תוכנית הטלוויזיה הראשונה שהופקה על ידי טיקטוק (ביחד עם ענני) בה היא מתארחת בבתים של אמנים, ביניהם נועה קירל, מירי מסיקה ויסמין מועלם. התכנית זכתה לביקורות חיוביות, בין היתר נכתב ב״הארץ״ כי מדובר ב״נונסנס טראש מענגים״.
החל ממאי 2023 החלה להגיש את תוכנית הבוקר ברדיו 99 ביחד עם טל ברמן ותם אהרון שעלתה לאחר סיום תוכנית הבוקר של טל ואביעד. כמו כן, החלה להשתתף בכתיבת שאלות לתוכנית ״מונית הכסף״.
החל מאוגוסט 2024, החלה להגיש עם נוי אלוש באקו 99 את "סטודיו 99", תוכנית והסכת העוסקים במוזיקת הפופ העולמית והמקומית, ומשלבים אירוחים של אומנים באולפן.
הערות שוליים

↑  אביה פרחי, ‏קרן פלס: "נשים נמשכות לסטטיק כי הוא פשוט לא שם עלינו", באתר ‏מאקו‏, 29 באוקטובר 2017
↑  אביה פרחי, ‏מה מפחיד את המתמחים של העונה החדשה יותר מהכל?, באתר ‏מאקו‏, 23 ביולי 2017
↑  אביה פרחי, ‏אליאנה תדהר: "ליבי עובד איתי בבית על סצינות", באתר ‏מאקו‏, 8 בפברואר 2018
↑  אביה פרחי, ‏העתיד כבר כאן: מה קורה מאחורי הקלעים של 2025?, באתר ‏מאקו‏, 7 בפברואר 2019
↑  ספיישל ניינטיז ב-MTV ישראל, באתר ‏מאקו‏, 27 בפברואר 2018
↑  תחרות פרסי הטלוויזיה לילדים ונוער של האקדמיה: רשימת המועמדים, באתר כיפה, ‏2021-06-23
↑   רפאלה גויכמן, מהסמארטפון למסך הקטן: טיקטוק מתחילה להפיק תוכניות גם לטלוויזיה, באתר TheMarker‏, 16 במרץ 2022
↑   יסמין לוי, טיקטוק ישראל ו-MTV השיקו תוכנית טלוויזיה – והיא לא רעה בכלל, באתר הארץ, 20 באפריל 2022
↑  סטודיו 99, באתר אקו 99
אמנון אשכול

| --- | --- |

 לידה:  25 בפברואר 1934 עין המפרץ, פלשתינה (א"י)
 פטירה:  27 במאי 2022 (בגיל 88)
 מדינה:  ישראל 
 השתייכות:   צבא הגנה לישראל
 תקופת הפעילות:  1953–1984 (כ־31 שנים)
 דרגה:   תת-אלוף
 תפקידים בשירות
 מפקד גדוד 104 בחטיבת הראל  מפקד חטיבת קרייתי  מפקד פיקוד הנח"ל
 פעולות ומבצעים
 מבצע שומרון   מלחמת סיני   מלחמת ששת הימים   מלחמת ההתשה   מלחמת יום הכיפורים  מבצע ליטני   מלחמת לבנון הראשונה
 עיטורים
  עיטור המופת
 
אמנון אשכול (25 בפברואר 1934 – 27 במאי 2022) היה קצין צה"ל בדרגת תת-אלוף, שכיהן בין היתר כמפקד פיקוד הנח"ל. קיבל את עיטור המופת.
ביוגרפיה

אשכול נולד וגדל בקיבוץ עין המפרץ, למד בבית הספר האזורי נעמן והיה חניך ומדריך בתנועת השומר הצעיר. ב-1953 התגייס לצה"ל, שירת בחטיבת גולני, שבה היה קצין חבלה, ביחידת המיעוטים ובסיירת פיקוד הדרום. ב-1956 השתחרר משירות סדיר וסייע בהקמת הקיבוצים ניר עוז ואדמית. במלחמת סיני היה סגן מפקד פלוגת הסיור של פיקוד הדרום. ב-1957 שב לשירות קבע ושירת בחטיבת הצנחנים כסגן מפקד הפלס"ר ואחר כך כמפקד פלוגה. ב-1966 מונה למפקד פלס"ר שריון. הוא פיקד על פלס"ר 41 של חטיבת הראל במלחמת ששת הימים ולחם עמה בקרבות על ירושלים, ברמאללה, יריחו ובכיבוש רמת הגולן. במלחמת ההתשה פיקד על גדוד חרמ"ש 104 בחטיבת הראל, ושירת עמו בבקעת הירדן, בקו בר-לב וברצועת עזה. בינואר 1970 פיקד על כוח למעצר מחבלים במחנה פליטים אל-מע'זי; במהלך הפעולה נתקל הכוח ונפצע, על אף פציעתו המשיך לפקד ולהילחם. על פעולתו במבצע זה זכה לצל"ש ממפקד החטיבה ומאוחר יותר לעיטור המופת.
תיאור המעשה: בלילה שבין כ"ו לכ"ז בטבת התש"ל (4–5 בינואר 1970) פיקד רב־סרן אמנון אשכול על כוח שעסק בתפיסת מחבלים במחנה מוג'אזה ליד דיר אל־בלח. בשעת הסריקה, נכנס בראש חוליית חיילים לבית חשוד כדי לבדקו. לפתע נורו לעברם מאחד החדרים יריות אקדח ונזרקו עליהם שלושה רימוני יד. מהתפוצצות הרימונים נפצעו כל חיילי החוליה ובתוכם רב־סרן אמנון אשכול, אשר נפגע מרסיסים בראש, בחזה, בבטן וברגליים. על אף היותו פצוע, פרץ לבדו לתוך החדר, ירה במחבל הראשון שבו נתקל שהחזיק בידו רימון יד, והרגו. הרימון של המחבל התפוצץ בחדר ופגע ביתר המחבלים. ברגע זה הופיע בחלון החדר רב־סרן חיים קנון, שהרג את שאר המחבלים. בגמר הקרב דאג רב־סרן אמנון אשכול להגשת טיפול רפואי ולפינוי הפצועים כשהוא מתעלם מפצעיו, ורק לאחר שכל אנשיו פונו, קיבל אף הוא טיפול רפואי. בפעולה זו נהרגו ארבעה מחבלים. על מעשה זה הוענק לו עיטור המופת, ניסן התשל"ג אפריל 1973, דוד אלעזר, רב־אלוף, ראש המטה הכללי.
ב-1971 עבר יחד עם הגדוד הסבה לשריון. הדריך בבית הספר לשריון בקורס מפקדי פלוגות ובקורס אימון מתקדם. בספטמבר 1972 השתחרר משירות הקבע.
במלחמת יום הכיפורים פיקד על גדוד שריון 104, בחטיבת הראל, גדוד טנקי שוט קל. לחם בקרבות הבלימה בגזרה הדרומית של סיני, בחציית תעלת סואץ ובהתקדמות עד הק"מ ה-101. במהלך הקרבות החליף את סגן מפקד החטיבה שנפצע. לאחר המלחמה לחם במלחמת ההתשה במובלעת הסורית. בהמשך שירותו הצבאי פיקד על חטיבת קרייתי, חטיבת שריון במילואים ולחם עמה במבצע ליטני ושירת כסגן מפקד אוגדה משוריינת בפיקוד הצפון. לאחר מכן יצא ללימודים במכללה לביטחון לאומי.
באוגוסט 1980 מונה למפקד פיקוד הנח"ל ושירת בתפקיד עד 1984. במהלך שירותו קודם לדרגת תת-אלוף. במלחמת לבנון היו תחת פיקוד הנח"ל שני גדודי היאחזות, שני גדודי בט"ש, שני גדודי מ"כים וגדוד של מחנה 80, כמו כן פלוגות נחלאים בגדודים שונים. לאור צורכי הצבא בחטיבת חיל רגלים נוספת, הוחלט על הקמת חטיבת הנח"ל שפעלה תחת פיקוד הנח"ל בראשותו של אשכול. במלחמת לבנון נשבו שמונה מחיילי הנח"ל ללא קרב. ביום העצמאות ב-1984 זכה הנח"ל לפרס ישראל על תרומה מיוחדת לחברה ולמדינה.
בשנת 2013 יצא לאור ספרו האוטוביוגרפי, "בדרכי".
אשכול נפטר ב-27 במאי 2022 בגיל 88, ונקבר בבית העלמין בקיבוץ עין המפרץ.
יצחק בריק (גרונטולוג)

ערך זה עוסק בפרופ' בחוג לגרונטולוגיה שבאוניברסיטת חיפה. אם התכוונתם לקצין משטרתי ומפקד מג"ב הנוכחי, ראו בריק יצחק. אם התכוונתם לקצין צבאי ואלוף צה"ל (בדימוס), ראו .
| --- | --- |

פרופ' בריק, 2013
 לידה:  27 באוגוסט 1937 (בן 87) 
 ענף מדעי:  גרונטולוגיה 
 מקום מגורים:  ישראל ישראל
 מוסדות:  אוניברסיטת חיפה
 
יצחק בריק (נולד ב-27 באוגוסט 1937) הוא פרופסור בחוג לגֵּרוֹנְטוֹלוֹגְיָה שבאוניברסיטת חיפה מאז שנת 2002. בין השנים 2012–1988 שימש כמנכ"ל אשל – האגודה לתכנון ולפיתוח שירותים למען הזקן בישראל. מרצה לשעבר באוניברסיטת בר-אילן ובעברו גם באוניברסיטה העברית בירושלים.
פעילות ציבורית

בריק, במשך כ-25 שנה עבד במשרד הרווחה ומילא בו גם מספר תפקידים בכירים. תפקידו האחרון במשרד זה, בשנים 1988–1977, כמשנה-למנכ"ל. לפני כן, ניהל את המרכז למניעת עבריינות, המחלקה לעבודה קהילתית והאגף לשירותים חברתיים מקומיים.
בשנים 2006–2000 כיהן כנשיא הפדרציה הבינלאומית לזקנה (International Federation on Aging), אם כי כיום עדיין משמש כחבר הנהלה בארגון זה.
בתפקידו כמנכ"ל אשל, כאחראי על קידום ופיתוח השירותים לזקנים, בכלל זה הקמה ושדרוג בתי אבות ומרכזי יום, פיתוח תוכניות בקהילה – קהילות תומכות, בתים חמים, קידום בריאות, שיקום יום, הכשרת כוח אדם, והפקת סרטים וחיבור ספרים בתחום הזקנה.
בין תפקידיו ניתן למנות: יו"ר מועצת העבודה הסוציאלית, יו"ר האיגוד הישראלי לשירותי רווחה, יו"ר הוועדה המייעצת לאימוץ בין-ארצי, חבר הדירקטוריון של חברת עמיגור, חבר הוועדה המדעית המייעצת לקרן הרווחה לניצולי השואה, וחבר הוועד הפועל של האגודה לגרונטולוגיה.
החל מינואר 2013 מכהן פרופסור בריק כיו"ר האגודה הישראלית לגרונטולוגיה.
תפקידים באגודות מקצועיות

1992–הווה – חבר הוועד הפועל, האיגוד הישראלי לגרונטולוגיה, מ-2013 יו"ר האגודה
1995–הווה – חבר הפדרציה הבינלאומית לזיקנה International Federation on Aging – (IFA); בין 2000–2006 נשיא
2011–הווה – יו"ר הוועדה המייעצת לאימוץ בין-ארצי
2003–2010 – יו"ר מועצת העבודה הסוציאלית
1975–הווה – חבר הוועד המנהל, האיגוד הישראלי לשירותי רווחה, יו"ר ועד המנהל בשנת 1981, ונשיא משנת 2003
1978–1982 – נשיא שותף, הוועידה הבינלאומית לשירותים קהילתיים יהודיים
1971–1972 – מזכיר, הוועידה הבינלאומית לשירותים קהילתיים יהודיים
1996–הווה – יו"ר הוועד המנהל של המרכז ללימוד וחקר ההזדקנות, אוניברסיטת חיפה
1978–1988 – סגן יו"ר, האגודה לתכנון ופיתוח שירותים למען הזקן בישראל (אשל)
1976–1988 – יו"ר, הוועדה המתאמת של משרד העבודה והרווחה
1993–2008 – חבר בוועד המנהל, קרן גרוס. משנת 2008 – יו"ר העמותה
פרסומים

בריק ערך שלושה ספרים בתחום הזקנה: "הפוליטיקה של הזקנה" (2002), "הזקנה בקו העוני" (2005) ו"הזקן והמשפחה" (2010) יחד עם פרופסור אריאלה לבנשטיין, וכעורך-שותף בשני ספרים נוספים – "בריא יותר" (1998), ו"שליחות של חסד ואחוות אחים" (2005). כמו כן, פרסם מספר רב של מאמרים בתחום הרווחה בכלל, ובתחום הזקנה בפרט.
פרסומים > ספרים ערוכים

בריק, י' ולבנשטיין, א' (עורכים) (2010). הזקן והמשפחה – סוגיות מרכזיות בהיבטים רב דוריים, הוצאת אשל.
גולנדר, ח' ובריק, י' (עורכים), (2008). שליחות של חסד ואחוות אחים, סיפורו של מלב"ן – ג'וינט בישראל 1949–1975. הוצאת אשל.
בריק, י' (עורך), (2005). זקנה בקו העוני. הוצאת הקיבוץ המאוחד ואשל.
בריק, י' (עורך), (2002). הפוליטיקה של הזקנה. הוצאת הקיבוץ המאוחד ואשל.
חבוט, ב'; מנצ'ל, י'; לייבוביץ א' ובריק, י' (עורכים), (1998). בריא יותר – היבטים, המלצות והנחיות לבריאות טובה, הוצאת מודן ואשל.
ברבות הימים, סיפורו של ארגון אשל במלאת יובל לייסודו, יצחק בריק, הוצאת ג'וינט-אשל (2019).
פרסומים > מאמרים או פרקים בספרים

בריק, י' (2011). הזדקנות בקהילה, בתוך יקוביץ, א' (עורכת) טיפול בית בזקנים המוגבלים בתפקודם – סוגיות, שירותים ותוכניות, 40–65, אשל תקשורת.
בריק, י' (2002). הפוליטיקה של הזקנה. הקיבוץ המאוחד ואשל תקשורת, 5–30.
גולנדר, ח' ובריק, י' (2002). התפתחות השירותים לזקנים בישראל, מבט היסטורי. מתוך: רוזין, א' (עורך) זיקנה וגרונטולוגיה בישראל, 17–62, אשל תקשורת.
חבוט, ב'; מנצ'ל, י'; ליבוביץ, א' ובריק, י' (1998). זקנה מוצלחת, בתוך: בריא יותר. מודן ואשל, 301–325.
Brick, Y. (1999) "Role of NGO's in an Ageing World".In: Gokhale, S.D. & Pandit, N. Ageing in Search of its Identity, pp. 93–105.
Normie, L. & Brick, Y. (2009). "The Technological Response to Accessibility in Israel: Accomplishments and Challenges and Opportunities", in: Bhatia, S. & Goyal, V. (Editors), Assistive Technology: Towards Home – Based Elder Care, Associated Books Services, India.
| --- | --- |
בקרת זהויות :  NLI: 987007312038705171  ISNI: 0000 0000 6660 4772  LCCN: no2002036382  VIAF: 12592552   WorldCat (עם VIAF): 12592552
אנטוני גאודי

.
| --- | --- |

 לידה:  25 ביוני 1852 ראוס, ספרד 
 פטירה:  10 ביוני 1926 (בגיל 73) ברצלונה, ספרד 
 מקום קבורה:  Tomb of Antoni Gaudí 
 מקום לימודים:  Escola Tècnica Superior d'Arquitectura de Barcelona (1876)  Escola de la Llotja 
 תחום יצירה:  אדריכלות 
 זרם באמנות:  מודרניזם קטלאני 
 יצירות ידועות:  קאזה מילה, קאזה באליו, כנסיית קולוניה גואל, Casa Calvet, פלאו גואל, Bodegas Güell, Artigas Gardens, Casa de los Botines, Palacio Episcopal de Astorga, סגרדה פמיליה, קאזה ויסנס, Bellesguard, פארק גואל, El Capricho, Güell Pavilions 
 חתימה:   
 
אנטוני גָּאוּדִ֫י אי קורנט (בקטלאנית: Antoni Gaudí i Cornet‏; 25 ביוני 1852 – 10 ביוני 1926) היה אדריכל קטלאני שהתפרסם בזכות סגנונו העיצובי-פיסולי הייחודי. עבודתו מסווגת כחלק מסגנון המודרניסטה השייך לתנועת האר נובו באדריכלות, תנועה שהיוותה את תחילתה של התקופה המודרנית באדריכלות, אך סגנונו הייחודי נקרא על שמו "סגנון גאודי".
עבודותיו הבולטות של גאודי לפי סדר כרונולוגי

בית ויסנס Casa Vicens) 1880–1878)
ארמון גואל Palau Güell) 1889–1885)
סנטה קולומה דה סרביו 1898–1915 (Cripta de la Colonia Güell הקריפטה בקולוניית גואל)
בית קלווט Casa Calvet) 1904–1899)
בית באליו Casa Batlló) 1907–1905)
בית מילה Casa Milà) 1907–1905)
פארק גואל Park Güell) 1914–1900)
סגרדה פמיליה 1884–Sagrada Família) 1926) – בניית הכנסייה טרם הסתיימה והיא הייתה צפויה להסתיים רק בשנת 2026, ציון 100 שנה למותו של גאודי. מגפת הקורונה בספרד עצרה את הבנייה ודחתה את מועד סיום הבנייה.
לקריאה נוספת

אנטוני גאודי : 1852-1926 מן הטבע לאדריכלות, מאת מריה אנטונינה קריפה, הוצאת ספרי טאשן
חלון בקריפטה של הכנסייה בקולוניות גואל (סמוך לברצלונה, ספרד) בעיצובו של אנטוני גאודי
קאזה מילה. צורתו הביאה לו את הכינוי "המחצבה"
כנסיית המשפחה הקדושה. בניית הכנסייה נמשכת עד היום
פרט אופייני מתוך פסיפס לחיפוי קירות מאת גאודי